Jelasin soal 19 Januari  dalam bahasa sunda dong

19 Januari nyaéta poé ka-19 dina sataun dina kalénder Gregorian, sésana 346 poé (347 dina taun kabisat).

1419 – Perang Saratus Taun: Rouen nyerah ka Henry V ti Inggris, nganggeuskeun panalukan deui Inggris ka Normandia.

1817 – Pasukan nu diwangun ku 5.423 soldadu, dipingpin ku Jénderal José de San Martín, meuntas Pagunungan Andes ti Argéntina pikeun ngabébaskeun Chili sarta tuluy Péru.

1839 – Pausahaan Dagang India Wétan Inggris, ngarebut Aden.

1871 – Perang Perancis-Prusia: Dina pangepungan Paris, Prusia meunangkeun Patempuran St. Quentin. Sedeng usaha Perancis pikeun kaluar tina pangepungan dina Patempuran Buzenval gagal dina poé isukna.

1883 – Sistém panyaangan listrik nu maké kabél di luhur, beunang Thomas Édison, mimiti jalan di Roselle, New Jersey.

1915 – Georges Claude maténkeun néon tabung sangkan bisa dimangfaatkeun dina iklan.

1915 – Dina Perang Dunia I, kapal zeppelin Jérman ngaboman kota Great Yarmouth jeung King's lynn di Karajaan Inggris, nelasan saheunteuna 20 jalma, minangka pangeboman ti awang-awang ka targét sipil nu munggaran.

1917 – Beledugan Silvertown: Hiji jeleguran pabrik mésiu di London nelasan 73 jalma sarta ngabalukarkeun  leuwih ti 400 lianna tatu. Seuneu nu dihasilkeunna ngakibatkeun karusakan leuwih ti £2 juta.

1920 – Sénat AS milih teu asup kana Liga Bangsa-Bangsa.

1945 – Perang Dunia II: Pasukan Soviét ngabébaskeun Łódź Ghetto. Tina leuwih ti 200.000 pangeusina, kurang ti 900 nu hirup kénéh nalika pangdiukan Nazi.

1946 – Jénderal Douglas MacArthur ngadegkeun Pangadilan Militer Internasional Wétan Jauh di Tokyo pikeun nyidang para penjahat perang Jepang.

1960 – Jepang jeung Amérika Sarikat néken Perjangjian Kaamanan Mutual AS-Jepang.

1974 – China ngawasa Kapuloan Paracel sabada hiji patelak antara armada laut China jeung Viétnam Kidul.

1977 – Présidén Gerald Ford ngahampura Iva Toguri D'Aquino (alias "Tokyo Rose").

1981 – Krisis sandera Iran: Pajabat AS jeung Iran néken pasini pikeun ngabébaskeun 52 sandera Amérika nu geus ditahan salila 14 bulan.

1983 – Kriminal perang Nazi, Klaus Barbie ditéwak di  Bolivia.

1983 – Apple Lisa, komputer pribadi munggaran ti Apple Inc. nu ngabogaan GUI jeung mos dibéwarakeun.

1986 – Virus komputer IBM munggaran dipedalkeun. Virus boot sector nu katelah ku (c)Brain, di jieun ku Farooq Alvi sadulur, cenah pikeun nyegah pangopian ilegal kana software buatan maranéhna.

1991 – Perang Teluk: Irak némbakeun rudal Scud nu kadua ka Israél, ngakibatkeun 15 urang cidera.

1997 – Yasser Arafat mulang ka Hébron sabada leuwih ti 30 taun sarta tuluy ngilu kana parayaan pikeun panyérénan kota pamungkas nu dicepeng ku Israél di Sisi Kulon.

2007 – Jurnalis Turki-Arménia, Hrant Dink ditelasan di hareupeun kantorna di Istambul ku ultra nasionalis Turki, rumaja 17 taun, Ogün Samast.

2012 – Situs pangbagi file nu ngamarkas di Hong Kong, Megaupload, ditutup ku FBI.

2014 – Hiji serangan bom ka konpoy/aleutan tentara di Kota Bannu, Pakistan, nelasan 26 soldadu Pakistan sarta nyideraan 38 séjénna.